text: SønderjyskE's nyoprykkede håndboldligakvinder beholder deres træner
  14 marts 2015 kl. 07.17
  43-årige Olivera Kecman bliver hos kvinderne som cheftræner de næste to sæsoner, og hun fortsætter også som sportschef.
  -Oli kan med rette være meget stolt af det, hun har leveret sammen med spillerne, så vi glæder os over, at hun har sagt ja, siger direktør for Sønderjysk Elitesport Klaus B. Rasmussen, til JydskeVestkysten.
  Han har dog i følge JydskeVestkysten lovet den tidligere serbiske landsholdsspiller mere hjælp til det praktiske arbejde, så Olivera Kecman kan koncentrere sig om at gøre holdet kampklar til at spille i den bedste række Boxer Dameligaen.
  